Ir-Regolament tal-Kummissjoni (KE) Nru 463/2004
tat-12 ta' Marzu 2004
li jemenda r-Regolament (KE) Nru. 823/2000 dwar l-applikazzjoni ta' l-Artikolu 81(3) tat-Trattat għal ċerti kategoriji ta' ftehim, deċiżjonijiet u prattiċi miftiehma bejn il-kumpaniji (konsorzji) tal-bastimenti tal-passiġġeri
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 479/92 tal-25 ta' Frar 1992 dwar l-applikazzjoni ta' l-Artikolu 85(3) tat-Trattat dwar ċerti kategoriji ta' ftehimijiet, deċiżjonijiet u prattiċi miftiehma bejn il-kumpaniji tal-bastimenti tal-passiġġieri (konsorzji) [1], u partikolarment l-Artikolu 2(2) tiegħu,
Wara illi ppublikat abbozz ta' dan ir-Regolament [2],
Wara illi kkonsultat il-Kumitat Konsultattiv dwar il-Prattiċi ta' Restrizzjoni u l-Posizzjonijiet Dominanti fit-Trasport Marittimu,
Billi:
(1) Ir-Regolament (KEE) Nru 479/92 jagħti setgħa lill-Kummissjoni illi tapplika l-Artikolu 81(3) tat-Trattat bir-regolazzjoni ta' ċerti kategoriji ta' ftehimijiet, deċiżjonijiet u prattiċi miftiehma bejn il-kumpaniji (konsorzji) illi jirreletaw ma' l-operazzjoni konġunta tas-servizzi tal-bastimenti tat-trasport tal-passiġġieri.
(2) Ir-Regolament tal-Kummissjoni (KE) Nru. 823/2000 [3] jagħti eżenzjoni ġenerali lill-kumpaniji tal-bastimenti tat-trasport bil-baħar mill-projbizzjoni illi tinstab fl-Artikolu 81(1) tat-Trattat, liema eżenzjoni hija soġġetta għal ċerti kondizzjonijiet u obbligazzjonijiet.
(3) Waħda mill-kondizzjonijiet tikkonċerna s-sehem fis-suq illi l-konsorzju jkollu f'kull suq illi huwa jopera. Kull konsorzju illi jkollu sehem fis-suq ta' anqas minn 30 % (jekk il-konsorzju jopera f'konferenza) jew 35 % (jekk il-konsorzju jaħdem barra minn konferenza), huwa awtomatikament eżentat jekk josserva l-kondizzjonijiet l-oħra tar-Regolament. Konsorzju b' sehem fis-suq 'il fuq minn dak il-limitu iżda taħt 50 % jista' jibbenefika xorta waħda minn eżenzjoni ġenerali jekk il-ftehim jiġi notifikat lill-Kummissjoni u l-Kummissjoni ma topponix l-eżenzjoni fi żmien sitt xhur.
(4) Ir-Regolament (KE) Nru 1/2003 jintroduċi eċċezzjoni illi tkun direttament applikabbli illi fiha l-awtoritajiet tal-kompetizzjonijiet u l-qrati ta' l-Istati Membri jkollhom is-setgħa illi japplikaw l-Artikolu 81(3) tat-Trattat, flimkien ma' l-Artikolu 81(1) u l-Artikolu 82. L-Impriżi m' għandhomx aktar l-obligazzjoni jew l-għażla illi jinnotifikaw ftehimijiet lill-Kummissjoni bil-għan illi jiksbu deċiżjoni ta' eżenzjoni. Taħt is-sistema l-ġdida, il-ftehim illi jaderixxi mal-kondizzjoinijiet ta' l-Artikolu 81(3) huma legalment validi u infurzabbli mingħajr l-adozzjoni ta' deċiżjoni amministrativa. L-impriżi jkunu jistgħu jinvokaw l-eċċezzjoni mill-projbizzjoni fuq il-ftehim illi jirrestrinġi l-kompetizzjoni msemmi fl-Artikolu 81(3) bħala difiża fil-proċeduri kollha.
(5) Id-disposizzjonijiet tar-Regolament (KE) Nru 823/2000 għandhom ikunu allineati ma' dawk tar-Regolament (KEE) Nru 479/92 u r-Regolament tal-Kunsill (KE) Nru. 4056/86 tat-22 ta' Diċembru 1986 tistabbilixxi r-regoli dettaljati għall-applikazzjoni ta' l-Artikolu 85 u 86 tat-Trattat għat-Trasport Marittimu [4]. Partikolarment, il-proċedura adġaċenti għandha tiġi abolita u r-referiti għan-notifika tal-konsorzja mħassra. Id-disposizzjonijiet transitorji għandhom jiġu introdotti fir-rigward tan-notifiku li kienu diġà saru taħt il-proċedura adjaċenti. Huwa wkoll meħtieġ illi jintroduċu referenzi għas-setgħat kollha ta' l-awtoritajiet tal-kompetizzjoni nazzjonali.
(6) Ir-Regolament (KE) Nru. 823/2000 għandu għaldaqstant jiġi emendat skond il-każ,
ADOTTAT DAN IR-REGOLAMENT:
Artikolu 1
Ir-Regolament (KE) Nru 823/2000 qiegħed jiġi emendat kif ġej:
1. L-Artikolu 7 huwa mħassar.
2. L-Artikolu 9 huwa emendat kif ġej:
(a) il-paragrafu 4 jitħassar:
(b) il-paragrafu 5 jiġi mibdul b'dan li ġej:
"5. Kwalunkwe konsorzju illi jippretendi l-benefiċċju ta' dan ir-Regolament irid ikun f'posizzjoni illi, meta jingħata perjodu ta' preavviż liema perjodu għandu jiġi stabbilit mill-Kummissjoni jew mill-awtoritajiet nazzjonali tal-kompetizzjoni, ta' l-Istati Membri illi jissodisfa l-kondizzjonijiet u l-obbligazzjonijiet imposti mill-Artikoli 5 sa 8 u l-paragrafi 2 u 3 ta' dan l-Artikolu. Għandu jgħaddi l-ftehim tal-konsorzju in kwestjoni lill-Kummissjoni jew lill-awtoritajiet tal-Kompetizzjoni kif xieraq f'dak il-perjodu."
3. Fl-Artikolu 11, il-paragrafu 1 huwa sostitwit b'dan li ġej:
"1. L-informazzjoni illi ġiet akkwiżita bħala riżultat ta' l-applikazzjoni ta' l-Artikolu 9(5) għandha tiġi użata biss għall-għanijiet ta' dan ir-Regolament."
4. L-Artikolu 12 jiġi mibdul b'dan li ġej:
"Artikolu 12
Irtirar f'każijiet individwali
1. Il-Kummissjoni tista' tirtira l-benefiċċju ta' dan ir-Regolament, skond l-Artikolu 29 tar-Regolament tal-Kunsill (KE) Nru. 1/2003 [5], fejn hija ssib illi f'każ partikolari ftehim, deċiżjoni b' assoċjazzjoni ta' impriżi jew prattiċi miftiehma illi għalihom l-Artikolu 3 japplikaw jew l-Artikolu 13(1) ta' dan ir-Regolament japplika għandu, madankollu, ċerti effetti, illi huma inkompatibbli ma':
(a) negozju partikolari, il-kompetizzjoni minn barra l-konferenza illi fih l-konsorzju joperta jew minn barra konsorzju partikolari ma jkunx effettiv;
(b) konsorzju illi ripetutament ifalli milli jonora l-obbligazzjonijiet previsti fl-Artikoli 9 ta' dan ir-Regolament;
(ċ) l-effetti jirriżultaw minn deċiżjoni ta' arbitraġġ.
2. Billi, fi kwalunkwe każ partikolari, ftehim, deċiżjoni minn assoċjazzjoni ta' impriżi jew prattiċi miftehma msemmijin fil-paragrafu 1 għandu effetti illi huma inkompatibbli ma' l-Artikolu 81(3) tat-Trattat fit-territorju ta' l-Istati Membri, jew f'parti tagħhom, illi jkollu jew ikollha l-karatteristiċi kollha ta' suq ġeografiku distint, l-awtorità tal-kompetizzjoni ta' dak l-Istat Membri tista' tirtira l-benefiċċju ta' dan ir-Regolament fir-rigward ta' dak it-territorju."
5. Fl-Artikolu 13, il-paragrafu 2 huwa sostitwit b'dan li ġej:
"2. Notifika illi tkun saret skond l-Artikolu 7 illi fir-rigward tagħha il-perjodu ta' sitt xhur imsemmi fit-tieni tal-paragrafu 1 ta' dak l-Artikolu ma skadiex għandu ser jagħlaq fl-1 ta' Mejju, 204."
Artikolu 2
Dan ir-Regolament għandu jidħol fis-seħħ fl-1 ta' Mejju, 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Marzu 2004.